Pentre Berw

Pentref yng nghymuned Llanfihangel Ysgeifiog, Ynys Môn, yw Pentre BerwBritish Place Names; adalwyd 14 Rhagfyr 2021 (). Saif yn rhan ddeheuol yr ynys, ar briffordd yr A5, ychydig i'r gorllewin o'r Gaerwen a gerllaw Afon Cefni, ar ymylon Cors Ddyga.

Mae "berw" yn ffurf ar y gair "berwr" (cress). Berw oedd enw'r dref ganoloesol (cymuned o ffermydd a thai ar wasgar); tyfodd pentref ar y groesffordd a gafodd yr enw 'Pentre Berw'.Melville Richards, "Enwau Lleoedd", yn Atlas Môn (Llangefni, 1972).

Yn y pentref mae gwesty yr Holland Arms a chanolfan garddio fawr o'r un enw. Roedd Rheilffordd Canol Môn yn gadael y prif reilffordd i Gaergybi gerllaw'r pentref. Ar un adeg yr oedd diwydiant glo bychan yn yr ardal, a gellir gweld rhai o'r hen adeiladau o hyd.

Cyfeiriadau

Categori:Llanfihangel Ysgeifiog
Categori:Pentrefi Ynys Môn
Categori:Llefydd o fewn Etholaeth Ynys Môn (y DU)